text: Batterityve på spil ved banerne
  03 december 2013 kl. 16.17
  Banedanmark er blevet ramt af en ny form for tyveri, som de aldrig har været ude for før: Tyve stjæler batterier.
  Det drejer sig om batterier, der får jernbanebomme til at gå op og ned.
  Indtil nu har Banedanmark opdaget tyverier tre forskellige steder på strækningen mellem Sønderborg og Tinglev.
  Sikkerheden er ikke i fare på grund af tyverierne. Bommene går nemlig ned, når batterierne fjernes.
  Men det kan jo også være irriterende nok, siger Sektionschef i Banedanmark Mads Thostrup.
  Tyverier er meldt til politiet.
  